**ΑΙΤΗΣΕΙΣ ΟΡΚΩΜΟΣΙΑΣ ΠΕΡΙΟΔΟΥ ΙΟΥΛΙΟΥ 2022**

Ενημερώνουμε τους/τις φοιτητές/φοιτήτριες του ΠΜΣ ΙΦΕΤ, οι οποίοι/ες περάτωσαν τις σπουδές τους την εξεταστική περίοδο ΙΟΥΛΙΟΥ 2022, ότι μπορούν να καταθέσουν ηλεκτρονικά την αίτηση ορκωμοσίας τους στην εφαρμογή   «Υπηρεσία ηλεκτρονικής υποβολής αιτημάτων ΕΚΠΑ» eprotocol.uoa.gr.

Η έναρξη υποβολής των αιτήσεων ορκωμοσίας ξεκινάει την Τρίτη 9 Αυγούστου 2022 και λήγει την Τρίτη 23 Αυγούστου 2022.

Βήμα 1ο: Με την είσοδο σας στην εφαρμογή θα επιλέξετε το πεδίο «Νέα Αίτηση»

Βήμα 2ο: Θα επιλέξετε «Α. Αιτήσεις για Φοιτητικά Θέματα»

Βήμα 3ο: Θα επιλέξετε «12. Αίτηση Ορκωμοσίας ΠΜΣ»

Στο σημείο αυτό θα σας ζητηθεί να συνδεθείτε στην εφαρμογή eprotocol.uoa.gr είτε με κωδικούς taxisnet είτε με τον ακαδημαϊκό σας λογαριασμό.

Για την υποβολή της αίτησής σας πρέπει απαραιτήτως να αναρτήσετε:

1. Αίτηση Ορκωμοσίας (επισυνάπτεται)
2. Υπεύθυνη Δήλωση (επισυνάπτεται)
3. Αντίγραφο πτυχίου (προπτυχιακό)
4. Βεβαίωση Κατάθεσης Διπλωματικής Εργασίας (σας χορηγείται από τη Βιβλιοθήκη της Σχολής Θετικών Επιστημών ηλεκτρονικά αφού ακολουθήσετε τη διαδικασία που περιγράφεται παρακάτω)\*\*
5. Αντίγραφο Αστυνομικής Ταυτότητας

\*\*Για να αναρτηθεί η βεβαίωση Κατάθεσης Διπλωματικής Εργασίας, χρειάζεται να συμπληρώσετε, να υπογράψετε και να αποστείλετε την υπεύθυνη δήλωση προς ΣΘΕ (η οποία επισυνάπτεται. Προσοχή: επισυνάπτονται δύο υπεύθυνες δηλώσεις) στο email sci@lib.uoa.gr. Στη συνέχεια, θα λάβετε από τη Βιβλιοθήκη της Σχολής Θετικών Επιστημών στο email σας τη βεβαίωση κατάθεσης Διπλωματικής Εργασίας και μη οφειλής βιβλίων.

Για την καταχώρηση της διπλωματικής σας εργασίας στο Ψηφιακό Αποθετήριο «ΠΕΡΓΑΜΟΣ» μπορείτε να βρείτε τις απαραίτητες οδηγίες στους ακόλουθους συνδέσμους:

<http://sci.lib.uoa.gr/ypiresies/psifiaki-bibliothiki-gkrizas-bibliografias/odigies.html>

<http://www.lib.uoa.gr/nc/mathaino-pos/arthro/article/pergamos.html>

Στη συνέχεια, είναι απαραίτητο να αποστείλετε τη διπλωματική σας εργασία στο email της Γραμματείας του ΠΜΣ ΙΦΕΤ elsavva@phs.uoa.gr

Κατά την παραλαβή του διπλώματός σας από τη Γραμματεία του Τμήματος θα προσκομίσετε τα παρακάτω δικαιολογητικά:

1. ΤΗΝ ΑΚΑΔΗΜΑΪΚΗ ΤΑΥΤΟΤΗΤΑ – ΠΑΣΟ
2. ΤΟ ΒΙΒΛΙΑΡΙΟ ΥΓΕΙΑΣ ΦΟΙΤΗΤΗ (εάν είχε εκδοθεί)

Περαιτέρω οδηγίες για την διενέργεια της ορκωμοσίας θα ανακοινωθούν αφού πρώτα αποσταλούν στη Γραμματεία τα δικαιολογητικά συμμετοχής στην Ορκωμοσία.

Από τη Γραμματεία του ΠΜΣ ΙΦΕΤ